પશ્ચિમ બંગાળમાં ૩૧૭૩૬ ગ્રામ પંચાયત, ૬૧પ૮ પંચાયત સમિતિ અને ૬રર જિલ્લા પરિષદ એમ ત્રિસ્તરીય પંચાયત ચૂંટણી યોજાઈ હતી. હિંસા વચ્ચે ૭૩ ટકાથી વધુ મતદાન થયું હતંુ હવે ૧૭ મીએ મતગણતરી હાથ ધરવામાં આવશે. દક્ષિણ પરગના ર૪, પૂર્વ મિદનાપુર, બર્દવન, દક્ષિણ દિનાજપુર, મુર્શિદાબાદ,નદિન સહિતના જિલ્લાઓમાં સૌથી વધુ હિંસા જોવા મળી હતી. મતદાન કેન્દ્રો પર દેશી બમ્બ ફેંકવામાં આવ્યા હતા. ફાયરિંગ કરી મતદારોને ભયભીત કરવામાં આવ્યા હતા. મતપેટીઓ સળગાવવાની ઘટનાઓ પણ નોંધાઈ હતી. કાર્યકરો વચ્ચે મારામારીની ઘટનાઓ તો મોટા ભાગના જિલ્લાઓમાં નોંધાઈ હતી. પંચાયતની આ ચૂંટણીમાં ૧૩ લોકો હોમાઈ ગયા છે. દક્ષિણ પરગના ર૪ જિલ્લામાં તો એક કોમ્યુનિસ્ટ કાર્યકર્તા અને તેની પત્નીને જીવતી સળગાવી દેવાની ઘટનાએ સહુ કોઈને ચોંકાવી દીધા છે. કેન્દ્રીય ગૃહ મંત્રાલયે પણ બંગાળમાં થયેલી હિંસાનો રાજ્ય પાસેથી અહેવાલ મંગાવ્યો છે. મમતા બેનરજીના પક્ષ દ્વારા એવો બચાવ કરવામાં આવી રહ્યો છે કે હિંસા આચરનારા અમારા પક્ષના કાર્યકરો નથી. ભાજપના સાંસદ બાબુલ સુપ્રિયોએ કહ્યું કે બંગાળમાં બેશર્મ થઈ છે સરકાર, આવી સરકાર પાસે બંધારણીય વર્તનની અપેક્ષા રાખી ન શકાય.